જિલ્લા કલેક્ટર આલોકકુમારનાં અધ્યક્ષ સ્થાને આજે 4 જાન્યુઆરી-2015નાં રોજ યોજાનારી ગિરનાર સ્પર્ધાનાં વિશેષ આયોજન માટે અધિકારીઓની બેઠક મળી હતી. આ બેઠકમાં કલેક્ટર આલોકકુમારે જણાવ્યુ હતુ કે ગિરનાર સ્પર્ધાની હવે વૈશ્વિક સ્તરે નોંધ લેવાવાની છે તે માટે જુનાગઢ જ નહીં પરંતુ સમગ્ર ગુજરાતનાં રમતવિરો દ્વારા જરૂરી ઉત્સાહ અને પ્રતિભાવો મળે તે જરૂરી છે, જિલ્લા વહિવટી તંત્ર આ સ્પર્ધાનાં સક્ષમ એવા તમામ યુવાનોને પ્લેટફોર્મ આપવા તૈયાર છે. કલેક્ટરે કરેલા આયોજનની વિગતો આપતા જણાવ્યુ હતુ કે વહિવટી તંત્રનાં અત્યાર સુધીનાં પ્રયાસો આ દિશામાં સકારાત્મક રહ્યા છે.